Hún var þétt setin höfnin á Arnarstapa um hvítasunnuhelgina . Ekki er algengt að sjá svo marga báta í höfn þar í blíðuveðri en heildarkvóti strandveiðibáta á svæðinu er búinn fyrir maímánuð og því geta eingöngu þeir sem ráða yfir kvóta róið til mánaðamóta . Á myndinni eru um 30 bátar en 20 - 25 bátar róa til strandveiða frá Arnarstapa . Í Skessuhorni í næstu viku , blaðinu sem kemur út 2. júni , verða sjómönnum og sjósókn gerð sérstök skil enda sjómannadagurinn haldinn hátíðlegur í sjávarbyggðum Vesturlands sem víðar þann 6. júní .